גילת טלקום

גילת טלקום (Gilat Telecom; בעבר פעלה תחת השם "גילת סאטקום") היא חברה המתמחה באספקת שירותי תקשורת ואינטגרציה לרבות שירותי אינטרנט, באמצעות תשתיות סיבים אופטיים, תשתיות לוויין, ורדיו ובאספקת פתרונות תקשורת, אינטרנט ומחשוב בישראל ובעולם. החברה משרתת עשרות אלפי[דרוש מקור] לקוחות אינטרנט פרטיים ומאות לקוחות עסקיים וביניהם גופים ממשלתיים וביטחוניים, מפעילי תקשורת, ספקי שירות ולקוחות עסקיים. החברה מתמחה בפתרונות מורכבים לרבות אילוצים הנובעים מהיעדר תשתית פיזית. החברה מפעילה רשת תקשורת ואינטרנט הכוללת מרכזי תקשורת וחיבור לעננים הציבוריים והפרטיים. החברה הוקמה בשנת 2002 בשם "גילת סאטקום", כאשר חברת גילת תקשורת (שפעלה אז בשם "מנטרג'י"), ביצעה ספין-אוף לפעילות שירותי התקשורת הלוויינית שלה והעבירה אותם לשלד בורסאי שבשליטת איש העסקים דור ברגר, תמורת כ-70% מהון המניות של החברה הבורסאית. הפעילות של גילת סאטקום עצמה החלה כספין-אוף של חברת גילת רשתות לווין בשנת 1990. בפברואר 1998, גם רכשה את הבעלות המלאה בחברת ישראסט, חברה שגם עסקה בשירותי תקשורת לוויינית והוקמה בשנת 1992 בשותפות עם אלביט ואחרים. ישראסט עסקה בשירותי תקשורת לוויינית בישראל ללקוחות כגון: אוניברסיטאות, מפעל הפיס, הטוטו, קופת חולים מכבי. ואילו "גילת סאטקום" פעלה בעיקר מחוץ לישראל עם לקוחות באירופה ואפריקה. השלד הבורסאי שאליו מוזגה היה במקור חברה לייצור אריזות בשם "ליטו אופסט זיו", שהוקמה ב-1968, הונפקה בבורסה לניירות ערך בתל אביב ב-1994 ומכרה את פעילותה בשנת 2001. בעקבות העברת הפעילות, ביולי 2002, שינתה "ליטו אופסט זיו" את שמה ל"גילת סאטקום מערכות בע"מ". במרץ 2003 שינתה החברה את שמה ל"סאטקום מערכות בע"מ". במרץ 2004, חברת מנטרג'י (לשעבר "גילת תקשורת"), נקלעה לכינוס נכסים, ואיש העסקים צביקה בארינבוים רכש ממנה את השליטה ב"סאטקום מערכות", לאחר שגבר בתהליך התמחרות על קבוצת יורוקום. בארינבוים מיזג לתוך "סאטקום מערכות" את החברות גאיה-קום ואי.פי.פלנט. חברת "גאיה-קום" הייתה נציגת תאגיד אירידיום בישראל, ושיווקה את שירות הטלפון הלוויני שלה. חברת "אי.פי.פלנט" הייתה מתחרה שסיפקה שירותי תקשורת לוויינית והתמקדה בשיווק והפצה של חבילות תקשורת למדינות מתפתחות, בעיקר באפריקה. אי.פי.פלנט הייתה בשליטת יורוקום תקשורת. במקביל החל במהלך של הכנסת משקיעים חדשים ופיצול הפעילות הבינלאומית, שוב תחת השם "גילת סאטקום" כחברת בת של "סאטקום מערכות". באפריל 2005 הודיע בארינבוים כי הוא מנהל משא ומתן עם ראש הממשלה לשעבר אהוד ברק ואיש העסקים חזי בצלאל על השקעה בהיקף 10 מיליון דולר בגילת סאטקום. ברק ובצלאל לא ביצעו את ההשקעה אך ביולי 2005 מונה ברק לנשיא גילת סאטקום, תמורת דמי ניהול חודשיים וכן אופציה לרכישת עד 5% מהונה של גילת סאטקום. באוגוסט 2005, הונפקה גילת סאטקום בבורסת AIM, בורסת משנה של הבורסה לניירות ערך בלונדון, וגייסה 8 מיליון דולר לפי שווי שוק של 30 מיליון דולר. שווי כמעט כפול מהשווי בו נסחרה סאטקום מערכות באותה עת בבורסה של תל אביב. בדצמבר 2005, חצי שנה לאחר שמונה, פרש ברק מתפקידו כנשיא גילת סאטקום. מיד לאחר ההנפקה עלה מחיר מנית גילת סאטקום בבורסת לונדון, אך עד סוף 2006 איבדה החברה כמחצית משוויה, אחרי שדיווחה כי התוצאות השנתיות שלה אינן בהתאם לציפיות השוק. במהלך 2006, ניהל בארינבוים משא ומתן על מיזוג עם החברה הישראלית המתחרה סקייוויז'ן, שגם עוסקת בתקשורת אינטרנט לוויינית, אך המיזוג לא יצא לפועל. באפריל 2007, קבוצת יורוקום רכשה את השליטה בחברת סאטקום מערכות ובחברת הבת גילת סאטקום תמורת כ-35 מיליון שקל. במאי 2008, פרסמה סאטקום מערכות הצעת רכש לקניית המניות המוחזקות בידי הציבור של חברת גילת סאטקום, בבורסת בלונדון. במטרה למחוק את מניות גילת סאטקום מהמסחר. במאי 2018, נכנסה קבוצת יורוקום, שהייתה בבעלות איש העסקים שאול אלוביץ' להליכי פירוק. למניות סאטקום שבבעלותה מונה כונס נכסים, שהחל לחפש רוכש לגרעין השליטה בחברה. בינואר 2020, השלימה גיוס הון פרטי בהיקף של 10.5 מיליון שקל בהנפקת מניות לגופי השקעה. מניות המהוות כ-22.7% מהון המניות הכולל. במאי 2021, הכריזה החברה על השקת שירות אינטרנט לווייני, בשיתוף חברת חלל תקשורת, באמצעות הלוויין עמוס 17. בנוסף זכתה במכרז של תאגיד השידור הישראלי להקמת פלטפורמה להעברת שידוריו באמצעות הלוויין עמוס 17. באוקטובר 2021, שינתה חברת האם, סאטקום מערכות, את שמה לגילת טלקום גלובל. בתחילת 2022 נכנסה גילת טלקום לתחום קישוריות האינטרנט בישראל, כספקית שירותי אינטרנט על בסיס סיבים אופטיים. תחילה למגזר העסקי ואחר כך גם לשוק הצרכני בישראל. שירותי אינטרנט ותקשורת נתונים- שירותי קישור ותשתית (חיבור פיסי) לרשת האינטרנט העולמית וכן שירותי הקמה והפעלה של רשתות תקשורת נתונים פנים ארגוניות. שירותי תקשורת לוויינית ניידת באמצעות תשתית לוויינית כמעט בכל מקום על פני כדור הארץ (בים, באוויר וביבשה). קישור ותשתית לאינטרנט- שירותי תשתית (חיבור פיסי) וקישור ISP לרשת האינטרנט. הקמה והפעלה של רשתות תקשורת עבור ארגונים בעלי מספר MPLS פרטיות פנים ארגונית - לרבות רשתות סניפים מרוחקים. מכירה של מקטעי חלל גולמיים (MHz) על לוויינים שונים, קישור בין שני משתמשי קצה לצורך הקמת מערכת תקשורת פרטית בין נקודות מרוחקות. אספקת שירותי תקשורת באמצעות טכנולוגית לוויין מתקדמת- "O3b Networks Ltd" פתרון טכנולוגי לווייני בשליטתה של חברת SES. אתר האינטרנט הרשמי של גילת טלקום פתרונות תקשורת ייחודיים: לחבר את הבלתי מחוברים, באתר "חדשנות ישראלית" גילת טלקום גלובל בע"מ, באתר הבורסה לניירות ערך בתל אביב גילת טלקום גלובל בע"מ, באתר "מאיה" איי אונליין, גילת תקשורת סיפקה מערכת ללימוד מרחוק לאוניברסיטת אולברה הברזילאית; שווי העסקה - מיליון דולר, באתר TheMarker‏, 30 באפריל 2001 אפרת נוימן, הנפקת גילת סאטקום בלונדון הרימה את הרווח השנתי של סאטקום מערכות ל-22 מיליון שקל, באתר TheMarker‏, 15 במרץ 2006 גילת טלקום גלובל בע"מ: נתונים כספיים באתר מאי"ה. מנטרג'י חתמה על הסכם להעברת חטיבת שירותי התקשורת שלה לחברת זיו; תחזיק ב-70% ממניותיה, באתר TheMarker‏, 8 באפריל 2002 גולן פרידנפלד, מנטרג'י נכנסת לבורסה בתל אביב: תיצוק את פעילות תשתיות התקשורת הלוויינית לחברת זיו -בה תחזיק בכ-70%, באתר TheMarker‏, 14 בפברואר 2002 צביקה פז, ‏שכר הלימוד של גילת תקשורת, באתר גלובס, 13 בדצמבר 2000 אפי לנדאו, ‏אלביט מכרה את חלקה בישראסט לשותפותיה תמורת כ-1.5 מיליון דולר, באתר גלובס, 14 באפריל 1997 אפי לנדאו, ‏גילת רכשה הבעלות המלאה בישראסט בעיסקת מניות עם רמי אורפז, באתר גלובס, 12 בפברואר 1998 אפי לנדאו, ‏ישראסט זכתה במכרז לקישור ישראל לאינטרנט 2 בארה"ב, באתר גלובס, 14 באפריל 1999 עמי גינזבורג, ‏גילת תקשורת תגייס השבוע 30 מיליון דולר לפי שווי חברה של 100 מיליון דולר, באתר גלובס, 3 בדצמבר 1997 ליטו אופסט זיו - מכירת הפעילות תמורת 5 מ' ש', באתר גלובס, 7 באוקטובר 2001 ליאור כגן, ליטו אופסט זיו מכרה את פעילותה העסקית לחברת פרנקל ובניו תמורת 5 מיליון שקל, באתר TheMarker‏, 7 באוקטובר 2001 ניר גולדברג, ‏גילת סאטקום, שפוצלה ממנטרג'י, עברה לרווח של 1.1 מיליון שקל, באתר גלובס, 4 באוגוסט 2002 שי שלו, ‏צביקה בארינבוים גבר על יורוקום בהתמחרות לרכישת השליטה בסאטקום, באתר גלובס, 21 במרץ 2004 בעקבות האסון - דרישה גבוהה לתקשורת טלפוניה לוויינית, באתר גלובס, 29 בדצמבר 2004 ערן גבאי, גאיה-קום משנה את המודל העסקי: תתמקד בתקשורת לוויינית למטוסי נוסעים, באתר TheMarker‏, 23 בנובמבר 2005 הארץ, בארינבוים השלים את רכישת אי.פי.פלנט ומנהל מו"מ להכנסת שותף לגילת סאטקום, באתר TheMarker‏, 4 באפריל 2005 אפרת נוימן, אהוד ברק במו"מ להשקעה בהיקף 10 מיליון דולר בגילת סאטקום מקבוצת וורלדגרופ שבשליטת צביקה בארינבוים, באתר TheMarker‏, 5 באפריל 2005 שי שלו, ‏אהוד ברק נכנס לבורסה: ישקיע עם חזי בצלאל 10 מיליון ד' בגילת סאטקום, באתר גלובס, 5 באפריל 2005 נתן שבע, לאחר פרסומים רבים בתקשורת: ראש הממשלה לשעבר אהוד ברק מונה לנשיא גילת סאטקום, באתר TheMarker‏, 7 ביולי 2005 אפרת נוימן, צביקה בארינבוים השלים לגילת סאטקום גיוס בלונדון של 8 מיליון דולר לפי שווי של 30 מיליון דולר, באתר TheMarker‏, 4 באוגוסט 2005 הארץ, גילת סאטקום הוסיפה 13% בימי המסחר הראשונים בבורסת AIM בלונדון, באתר TheMarker‏, 11 באוגוסט 2005 אפרת נוימן, גילת סאטקום שבשליטת צביקה בארינבוים צונחת בלונדון 34% לאחר שפירסמה אזהרת רווח, באתר הארץ, 5 בנובמבר 2006 טלי ציפורי, ‏ישראליות בלונדון: הנסיקה של דורי מדיה, הנפילה של גילת סאטקום, באתר גלובס, 26 במרץ 2007 ערן גבאי, גילת סאטקום של צביקה בארינבוים וחברת סקיוויז'ן מנהלות שיחות לקראת מיזוג, באתר TheMarker‏, 27 בדצמבר 2006 אמיתי זיו, סקייויז'ן: מ-4 מיליון דולר ל-90 מיליון דולר בשלוש שנים, באתר TheMarker‏, 3 בספטמבר 2009 ערן גבאי, אלוביץ' ממשיך להשתלט על תחום הלוויינים: יורוקום רוכשת את השליטה בחברות סאטקום מערכות וגילת סאטקום, באתר TheMarker‏, 28 במרץ 2007 יובל מעוז, סאטקום מערכות רוצה למחוק את גילת סאטקום מהמסחר בלונדון, באתר הארץ, 9 במאי 2008 קובי ישעיהו, ‏פירוק יורוקום: התקבלה הצעה מחברה זרה לרכישת סאטקום, באתר גלובס, 21 באוגוסט 2018 עומרי כהן, ‏לדלל את יורוקום: סאטקום גייסה 10.5 מיליון שקל בהנפקת מניות פרטית לגופי השקעה, באתר גלובס, 16 בינואר 2020 רועי ברגמן, סאטקום מערכות זכתה במכרז להפצת שידורי כאן 11 בלוויין, באתר כלכליסט, 30 במאי 2021 שינוי שם החברה לגילת טלקום גלובל בע"מ, החל מיום 27.10.21, באתר מאיה הודעות לבורסה רפאלה גויכמן, בחלל וביבשה: גילת טלקום תתחיל למכור אינטרנט על בסיס סיבים אופטיים, באתר TheMarker‏, 13 במרץ 2022